cyanic-selkie/wikianc huggingface dataset:
தெலியாமுரா
தெலியாமுரா, இந்திய மாநிலமான திரிபுராவின் கோவாய் மாவட்டத்தில் உள்ளது. இது அகர்த்தலாவில் இருந்து 45 கி.மீ தொலைவிலும், கோவாயில் இருந்து 35 கி.மீ தொலைவிலும், ஆம்பாசாவில் இது 42 கி.மீ தொலைவிலும் அமைந்துள்ளது.
அரசியல்
இது தெலியமுரா சட்டமன்றத் தொகுதிக்கும், கிழக்கு திரிபுரா மக்களவைத் தொகுதிக்கும் உட்பட்டது.
போக்குவரத்து
இங்கு தொடருந்து நிலையம் உள்ளது.
தேசிய நெடுஞ்சாலையின் வழியாக அசாம் மாநிலத்தை அடைந்து அங்கிருந்து இந்தியாவின் மற்ற இடங்களை சாலைவழியாக சென்றடையலாம். கோவாய்க்கும், அமர்பூருக்கும் சாலை வழியாக சென்றடையலாம்.
இணைப்புகள்
பகுப்பு:கோவாய் மாவட்டம் பகுப்பு:திரிபுரா மாநிலத்திலுள்ள ஊர்களும் நகரங்களும்
தள-ஏற்றத் தொழில்நுட்பம்
தள-ஏற்றத் தொழில்நுட்பம் என்பது மின்சுற்றுப் பலகையின் மீது நேரடியாக, துளையிடாமல் மின்கூறுகளை(components) பொறுத்தி வடிவமைக்கப்படுவதாகும். இத்தொழில்நுட்பத்தினால் மின்சுற்றுப் பலகையின் அளவு வெகுவாக சுருக்கப்பட்டு, சிறிய மின்சாதனங்கள் செய்ய ஏதுவாகிறது. தற்காலத்தில் பெரும்பான்மையான மின்சாதனங்களில் உள்ள மின்சுற்றுகள் இத் தொழில்நுட்பத்தாலேயே உருவாக்கப்படுகின்றன.
பகுப்பு:மின்னணுவியல்
சிறீராம் பரசுராம்
சிறீராம் பரசுராம் (Sriram Parasuram) ஒரு இந்துஸ்தானி இசைப் பாடகராவார். இவர் வயலின் கலைஞராகவும் இருக்கிறார்.
ஆரம்ப கால வாழ்க்கை
இவர் இசை பாரம்பரியத்தில் மூழ்கிய ஒரு குடும்பத்தில் பிறந்தார். குழந்தை பருவத்திலிருந்தே இவர் இசையின் பக்கம் சாய்ந்தார். இவரது முதல் குரு இவரது தாயார் யம்பதி பார்வதி பரசுராம் ஆவார். தனது 4 வயதில் வயலின் கற்கத் தொடங்கினார். 7 வயதில் தனது முதல் வயலின் நிகழ்ச்சியை 90 நிமிடங்கள் தொடர்ந்து வழங்கினார். இவருக்கு மீனாட்சி என்ற சகோதரியும், விசுவநாத் பரசுராம், நாராயண் பரசுராம் என்ற இரண்டு சகோதரரும் உள்ளனர். அவர்களும் திறமையான இசைக்கலைஞர்களாக இருக்கின்றனர். இவர்கள் ஒன்றிணைந்து "திரீ பிரதர்ஸ் அன்ட் வயலின்" என்ற இசைக்குழுவை நிறுவி சவரியா - ஒன்ஸ் அப்பான் எ டைம் தி ஓஹியோ பீஸ்ட்ஸ் சிங் என்ற இசைத் தொகுப்பை வெளியிட்டனர். ஜஜந்தரம் மமந்தரம் திரைப்படத்திற்காக இசையமைத்தனர்.
கலாச்சார மற்றும் சமூக அம்சங்களின் ஆய்வுக்கான தனது முனைவர் பட்டத்தை வெஸ்லியன் பல்கலைக்கழகத்திலிருந்து பெற்றார். ஒரு முதுநிலை மாணவராக இருந்தபோது தனது எதிர்கால மனைவி அனுராதாவை சந்தித்தார்.
தனிப்பட்ட வாழ்க்கை
இவர் திரைப்படப் பின்னணிப் பாடகியும், கருநாடக இசைக் கலைஞருமான அனுராதா ஸ்ரீராம் என்பவரை திருமணம் செய்து கொண்டார். இவர்களுக்கு செயந்த், உலோகேசு என்ற இரண்டு மகன்கள் உள்ளனர்.
குறிப்புகள்
பகுப்பு:வாழும் நபர்கள் பகுப்பு:இசைக் கலைஞர்கள்
லுட்விக் பிராண்டில்
லுட்விக் பிராண்டில் (Ludwig Prandtl, பிப்ரவரி 4, 1875 - ஆகத்து 15, 1953) என்பவர் செருமானிய அறிவியலாளராவார். அவர் படிப்படியான கணிதவியற் பகுப்பாய்வு முறைகளில் நிபுணர். அக்கணித முறைகளை காற்றியக்கவியல் சார்ந்த ஆய்வுகளுக்குப் பயன்படுத்தினார். அவர் உருவாக்கிய கணித மாதிரிகளே வானூர்திப் பொறியியலின் அடிப்படைத் தத்துவங்களாக அறியப்படுகின்றன. 1920-களில் அவர் குறையொலிவேக மற்றும் ஒலியொத்தவேக காற்றியக்கவியலுக்கான அடிப்படையான கணிதவியல் பகுப்பாய்வு முறைகளைக் கண்டறிந்து மேம்படுத்தினார். எல்லைப்படலம், மெல்லிய-காற்றிதழ், மற்றும் ஏற்றுவரிக் கோட்பாடு ஆகியவை அவரது பங்களிப்புகளில் மிக முக்கியமானவை ஆகும். பிராண்டில் எண் என்பது அவரது பெயரால் வழங்கப்பெறும் பரிமாணமற்ற எண்ணாகும். இவரே, நவீன காற்றியக்கவியலின் தந்தை என அழைக்கப்படுகிறார்.
இவரது நூல்கள்
பகுப்பு:காற்றியக்கவியல் பகுப்பு:1875 பிறப்புகள் பகுப்பு:1953 இறப்புகள் பகுப்பு:செருமானிய இயற்பியலாளர்கள்
சரத் சந்திரசிறி முத்துக்குமாரண
சரத் சந்திரசிறி முத்துக்குமாரண (Sarath Chandrasiri Muthukumarana, பிறப்பு: பெப்ரவரி 24, 1953) இலங்கை அரசியல்வாதியும், நாடாளுமன்ற உறுப்பினரும் ஆவார். இவர் 2010 ஆம் ஆண்டில் அனுராதபுரம் மாவட்டத்தில் இருந்து இலங்கை சுதந்திரக் கட்சி சார்பில் நாடாளுமன்றத்திற்குத் தெரிவு செய்யப்பட்டார்.
வாழ்க்கைக் குறிப்பு
கட்டியாவ ரோட், எப்பாவ யில் வசிக்கும் இவர்  பௌத்த மதத்தைச் சேர்ந்தவர்,
உசாத்துணை
பகுப்பு:இலங்கை அரசியல்வாதிகள் பகுப்பு:இலங்கையின் 14வது நாடாளுமன்ற உறுப்பினர்கள் பகுப்பு:1953 பிறப்புகள் பகுப்பு:அனுராதபுரம் மாவட்ட நபர்கள்
துறையூர் சந்திவீரப்பசுவாமி கோயில்
துறையூர் சந்திவீரப்பசுவாமி கோயில் தமிழ்நாட்டில் திருச்சிராப்பள்ளி மாவட்டம், துறையூர் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் சந்திவீரப்பன் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் இரண்டு காலப் பூசைகள் நடக்கின்றன.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சுதிர் ரஞ்சன் மசூம்தர்
சுதிர் ரஞ்சன் மசூம்தர் (18 மே 1939 - ஜனவரி 4, 2009) இந்தியாவில் திரிபுரா மாநிலத்தின் முதலமைச்சராக பிப்ரவரி 5, 1988 முதல் பிப்ரவரி 19, 1992 வரை இருந்தார். அவர் அரசியலில் நுழைவதற்கு முன்பு பள்ளி ஆசிரியராக இருந்தார். இந்திய பாராளுமன்றத்தில் திரிபுராவை பிரதிநிதித்துவப்படுத்தும் இந்திய தேசிய காங்கிரசின் உறுப்பினராகவும், மேலவை உறுப்பினராகவும் இருந்தார்
காட்வின் ஜைல்ஸ்
காட்வின் ஜைல்ஸ்  ( Godwin Giles, பிறப்பு: சூன் 16, 1876, இறப்பு: சூன் 1 1955), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1903 ல், முதல்தர துடுப்பாட்டப் போட்டியில் பங்குகொண்டார்.
சுதிர் ரஞ்சன் மசூம்தர்
மேற்கோள்கள்
பகுப்பு:திரிபுரா அரசியல்வாதிகள் பகுப்பு:1939 பிறப்புகள் பகுப்பு:2009 இறப்புகள் பகுப்பு:வங்காள மக்கள்
காட்வின் ஜைல்ஸ்
வெளி இணைப்பு
காட்வின் ஜைல்ஸ் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி 11-11-11
பகுப்பு:இங்கிலாந்துத் துடுப்பாட்டக்காரர்கள் பகுப்பு:1876 பிறப்புகள் பகுப்பு:1955 இறப்புகள் பகுப்பு:கிலெளசெஸ்டர்சையர் துடுப்பாட்டக்காரர்கள்
20-ஆம் நூற்றாண்டு தமிழ் மருத்துவ நூல்கள்
20-ஆம் நூற்றாண்டில் தமிழில் வெளியான மருத்துவம் பற்றிய நூல்களின் பட்டியல் கீழே உள்ளது. இவை ஐரோப்பியர் இந்தியாவுக்கு வந்த பின்னர் மேலை நாட்டு மருத்துவத்தைப் பின்பற்றி எழுதப்பட்ட நூல்கள். ஒரு சில நூல்களில் மிகச் சிறிதளவு ஆயுர்வேத, சித்த முறை பற்றிய செய்திகளும் அடங்கியுள்ளன.
மருத்துவர் சாமுவேல் பிஸ்க் கிறீனுக்குப் பிறகு பலர் தமிழில் மருத்துவ அறிவியல் நூல்களை 1950 இற்கு முன்னர் எழுதியுள்ளனர். அவர்களில் கீழ்க்காண்பவர்களை முனைவர் சு. நரேந்திரன் அடையாளம் காண்கிறார் எசு.எசு. முனுசாமியார், பி.எசு. ஈசுவரம், மருத்துவர் கே.எசு. துரைசாமி பண்டிதர், எம். ஏகாம்பரநாதன், மணிசங்கர் கோவிந்தராசு, மருத்துவர் பிலிப் எசு. நெல்சன், கே. வெங்கடேசர், மருத்துவர் சவுரிராயன் ஏசுதாசன், மருத்துவர் பாரசுட்டர் பேற்றன், தி. இராசரத்தினர், சுவாமி சுத்தானந்த பாரதி, ஆ. அருள் தங்கையா போன்றோர்கள்.
இவை தவிர,
மேற்கோள்களும் அடிக்குறிப்புகளும்
பகுப்பு:மருத்துவத் தமிழ் நூல்கள் பகுப்பு:20 ஆம் நூற்றாண்டுத் தமிழ் நூல்கள்
பேட்டப்பாளையம் ஊராட்சி
பேட்டப்பாளையம் ஊராட்சி (Pettapalayam Gram Panchayat), தமிழ்நாட்டின் நாமக்கல் மாவட்டத்தில் உள்ள மோகனூர் வட்டாரத்தில் அமைந்துள்ளது. இந்த ஊராட்சி, நாமக்கல் சட்டமன்றத் தொகுதிக்கும் நாமக்கல் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3068 ஆகும். இவர்களில் பெண்கள் 1485 பேரும் ஆண்கள் 1583 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:நாமக்கல் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பொத்தம்பாளையம் ஊராட்சி
பொத்தம்பாளையம் ஊராட்சி (Pothampalayam Gram Panchayat), தமிழ்நாட்டின் திருப்பூர் மாவட்டத்தில் உள்ள அவினாசி வட்டாரத்தில் அமைந்துள்ளது. இந்த ஊராட்சி, அவிநாசி சட்டமன்றத் தொகுதிக்கும் நீலகிரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1856 ஆகும். இவர்களில் பெண்கள் 900 பேரும் ஆண்கள் 956 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருப்பூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
நேர் மின்னோட்டம்
thumb|400px|right|நேர் மின்னோட்டம்
மின்னணுக்கள் ஓடும் வேக விகிதமே மின்னோட்டம் ஆகும். மின்னணுக்கள் ஒரே சீரான வேகத்தில், ஒரே திசையில் பயணம் செய்தால் அம்மின்னோட்டம் நேர் மின்னோட்டம் எனப்படும். சில சந்தர்ப்பங்களில் நேர் மின்னோட்டம் ஒரே துருவ மின்னோட்டத்தையும் குறித்து நிற்கும். நேர்மின்னோட்டம் ஒரே துருவ மின்னோட்டத்தை குறித்து நிற்கும் பொழுது நேர் மின்னோட்ட அழுத்த வீச்சு சீராக அமைய வேண்டியதில்லை, துருவம் ஒரே நோக்கில் இருந்தால் சரி.
பகுப்பு:மின்னோட்டம்
ஒத்தின்னியம்
ஒத்தின்னியம் (சிம்ஃபனி, symphony) ஒரு இசைத் தொகுப்பு (musical composition) வகை. பொதுவாக இது சேர்ந்திசை (orchestra) நிகழ்ச்சிகளுக்கான ஒரு ஆக்கமாக அமைக்கப்படும். வழக்கமாக இது 3 அல்லது 4 பகுதிகளைக் கொண்ட நீளமான ஆக்கமாக இருக்கும். முதல் பகுதி வேகமான நடையில் அமைந்திருக்கும். இரண்டாம் பகுதி மெதுவான நடையில் அமைந்திருக்கலாம். இவ்வாறே மூன்றாம், நான்காம் பகுதிகளும் அவற்றுக்குரிய தனித்துவமான முறையில் ஆக்கப்படுகின்றன. ஒத்தின்னியம் எழுதுவதற்குப் பல முறைகள் இருந்தாலும், ஒத்தின்னியத்தின் தந்தை எனக் கருதப்படும் ஜோசப் ஹேடன் என்பவர் முன் குறிப்பிட்ட வடிவில் ஒத்தின்னிய ஆக்கங்களை எழுதியதால் பின்வந்த இசையமைப்பாளர் பலரும் அவரைப் பின்பற்றியே எழுதி வருகின்றனர்.
ஜோசப் ஹேடன், வூல்ஃப்காங் அமாடியஸ் மொசார்ட், லுட்விக் வான் பீத்தோவன், பிராண்ஸ் சூபேர்ட், ஃபீலிக்ஸ் மெண்டல்சன், ராபர்ட் சூமான், ஆன்டன் புரூக்னர், ஜொகான்னெஸ் பிராம்ஸ், பியோட்டர் சைகோவ்ஸ்கி, குஸ்தாவ் மாலர், ஜான் சிபெலியஸ் போன்றோர் மிகவும் பெயர் பெற்ற இசையமைப்பாளர்கள் ஆவர்.
தோற்றம்
ஒத்தின்னியயத்தின் ஆங்கிலச் சொல்லான symphony Σύμφωνος (symphōnos) என்ற கிரேக்க வார்த்தையிலிருந்து தோன்றியதாகும். இதற்கு "ஒலியின் உடன்பாடு அல்லது ஒத்திசைவு" "ஒலி அல்லது இசை கருவி இசை" என்பது பொருளாகும். இந்த வார்த்தை வித்தியாசமான பல்வேறு விஷயங்களை குறித்தாலும்  இறுதியாக அதன் தற்போதைய அர்த்தத்தில் ஒத்தின்னிய இசை வடிவத்தை குறிக்கப் பயன்படுத்தப்பட்டு வருகிறது.
கிரேக்க மற்றும் இடைக்காலக் கோட்பாட்டின் பிற்பகுதியில், இந்த சொல் ஒத்தொலிப்பு அல்லது ஒத்திசைவு என்பதைக் குறிக்கப் பயன்பட்டது. இச்சொல்லுக்கான எதிர்பதம் διαφωνία (டியாபொனியா) ஆகும். இதன் பொருள் முரண்பட்ட இசை அல்லது இசையொவ்வாமை ஆகும். இடைக்காலம் மற்றும் அதற்குப் பின்னர், லத்தீன் வடிவமான சிம்போனியா symphonia பல்வேறு இசையுருவாக்க கருவிகளை விவரிக்க பயன்படுத்தப்பட்டது, குறிப்பாக ஒரே நேரத்தில் ஒன்றுக்கு மேற்பட்ட ஒலியை தொடர்ச்சியாக உற்பத்தி செய்யும் திறன் என வரையறுக்கப்பட்டது. . 1155 முதல் 1377 வரை புனித செவ்வில் இசுதோர் இருதலை மேளத்திற்கு "சிம்பொனியா" என்ற சொல்லைப் பயன்படுத்தினார். சிம்பொனியா என்ற சொல்லின் பிரெஞ்சு வடிவமானது ஆர்கனிஸ்ட்ரம் ஒரு வகை நரம்பிசைக்கருவியைக் குறிக்க பயன்பட்டது. பிற்பகுதியில் இடைக்கால இங்கிலாந்தில், சிம்பொனி என்ற வார்த்தை இந்த உணர்வுகளில் பயன்படுத்தப்பட்டது. 16 ஆம் நூற்றாண்டில் அது dulcimer உடன் ஒப்பிடப்பட்டது. ஜேர்மனியில், சிம்பொனி 16 ஆம் நூற்றாண்டின் பிற்பகுதியில் இருந்து 18 ஆம் நூற்றாண்டு வரை நரம்பிசைக்கருவி மற்றும் யாழ் இசைப் பெட்டியைக் குறிக்க ஒரு பொதுவான பதமாக இருந்தது.
18 ஆம் நூற்றாண்டு
18 ஆம் நூற்றாண்டின் போது “ஒத்தின்னியம் வியத்தகு தீவிரத்துடன் உருவாக்கப்பட்டன”. கிறித்தவ தேவாலய நடைமுறைகள் உட்பட பொது வாழ்வில் பல இடங்களில் ஒத்தின்னியம் முக்கிய பாத்திரம் வகித்தது. ஆயினும் உயர்குடி மக்களின் தீவிர ஆதரவு ஒத்தின்னிய நிகழ்ச்சிகளுக்கு இருந்தது குறிப்பிடத்தக்கது. ஐரோப்பாவில் வியன்னா ஒத்தின்னிய இசையமைப்பிற்கான திக முக்கியத் தளமாக விளங்கியது. நூற்றுக்கணக்கான உயர் வசதி குடும்பங்கள் இசை நிறுவனங்கள் மற்றும் அமைப்புகளை ஆதரித்தனர், பொதுவாக வியன்னாவிற்கும் அவர்களது மூதாதையர் இடத்திற்குமாக தங்கள் நேரத்தை ஒத்தின்னிய நிகழ்வில் கழித்தனர். அக்காலகட்டங்களில் சாதாரண இசைக்குழுவின் அளவு மிகவும் சிறியதாக இருந்ததால் பல இசை மன்றங்கள் ஒத்தின்னிய இசையை நன்னு செயல்படுத்தும் திறன் கொண்டவையாக விளங்கின. இளம் வயதில் ஜோசப் ஹெய்டன், 1757 ஆம் ஆண்டில் மொர்ஸின் குடும்பத்திற்கு ஒரு இசை இயக்குனராக தனது முதல் இசைப்பணியை எடுத்துக் கொண்டார், மோர்ஜின் குடும்பம் வியன்னாவில் இருந்தபோது, ​​அவரது சொந்த இசைக்குழு ஒரு கலகலப்பான மற்றும் போட்டிமிக்க இசைக் காட்சியின் ஒரு பகுதியாக இருந்தது. பல பிரபுக்கள் தங்கள் குழுக்களுடன் கச்சேரிகளை விளம்பரப்படுத்தினர்.
லாரே, பாண்ட், வால்ஷ் மற்றும் வில்சன் ஆகியோர் ஒத்தின்னிய சேர்ந்திசை கச்சேரிகளை 18 ஆம் நூற்றாண்டு காலகட்டத்தில் படிப்படியாக விரிவுபடுத்தினர். முதன் முதலில் உருவாக்கப்பட்ட ஒத்தின்னியம் நரம்பிசைப் கருவிகளைக் கொண்டு உருவாக்கிய ஒத்தின்னியமாகும். அவை முதல் வயலின், இரண்டாம் வயலின், வயலா, அடித்தொனி ஆகிய நான்கு பகுதிகளைக் கொண்டது. இந்த அடித்தொனி செல்லோ, இரட்டை அடித்தொனி, அட்டமசுரத்தின் கீழ்ப்பகுதியை மீட்டல், துளையிசைக் கருவி ஆகியன கொண்டு உருவாக்கப்படுகின்றன. சில நேரங்களில் ஆரம்பகால ஒத்தின்னியலாளர்கள் வயோலா பகுதியுடன் கூடிய இசையினை வெளிப்படுத்தினர். அவை மூன்று பகுதி ஒத்தின்னிய சுருதிகளை உருவாக்கியது. தந்திகள் இறகினால் அல்லது தோல் ஊசிகளால் வருடப்படும் ஆணிப்பட்டையுள்ள முற்கால இசைக்கருவி வகையில் இத்தகைய இசை வடிவம் ஏற்படுத்தப்பட்டது.
இந்த எளிய கஅழமப்பில் ஒரு ஜோடி கொம்புகள் சேர்த்து எப்போதாவது  ஒரு ஜோடி துளையள் மூலமோ இரண்டு கொம்புகள் மற்றும் துலாரங்களைச் சேர்த்தோ பயன்படுத்தப்படும். நூற்றாண்டின் பிற்பகுதியில், பிற வாசிப்பு கருவிகளான புல்லாங்குழல் (சில நேரங்களில் குழாய் இசைக் கருவியான ஒபோவிற்கு மாற்றாகப் பயன்படுத்தப்படுகிறது), பஸ்ஸான்கள், கிளாரினெட்டுகள், ஊதுகொம்பு மற்றும் டிம்பானி ஆகியன  சேர்க்கப்பட்டன. இசையமைப்பின் தேவைககளைப் பொருத்து கருவிகளின் பயன்பாடு இடம்பெறக்கூடும். நூற்றாண்டின் இறுதியில் முழு அளவிலான மரபார்ந்த சேர்ந்திசைக் கச்சேரிகள் மிகப்பெரிய அளவிலான ஒத்தின்னிய இசைக்காக நிறுவப்பட்டது. மேலே குறிப்பிட்டுள்ள நிலையான ஒத்தின்னியக் குழுவில்  ஒரு சோடி காற்றிசைக் கருவிகள்  (புல்லாங்குழல்கள், ஒபோ, கிளாரினெற்று, பஸ்ஸோன்ஸ்) ஒரு ஜோடி கொம்புக் கருவிகள் மற்றும் டிம்பானி ஆகியவை உள்ளன   விசைப்பலகைக் கருவிகள் (ஆணிப்பட்டை இசைக்கருவியான கர்ப்சிகார்டு (harpsichord) அல்லது பியானோ)  விருப்பத் தேர்வாக பயன்படுத்தப்படலாம்.
19 ஆம் நூற்றாண்டு
கீழே பீத்தோவனின் ஒத்தின்னியம் எண்-5 (Symphony 5) என்னும் புகழ்பெற்ற இசையின் நான்கு பகுதி இசைவிரிவுகளையும்(மூவ்மெண்ட்) கேட்கலாம்:
பத்தொன்பதாம் நூற்றாண்டின் தொடக்கத்தில், பீத்தோவன் தினசரி இசைவடிவத்திலிருந்து ஒத்தின்னியத்தை சில எண்ணிக்கையிலான வகைகளில் இருந்து பெருமளவில் உயர்த்தியுள்ளார். இசையமைப்பாளர்கள் மிகச் சில படைப்புகளில் இசையின் மிக உயர்ந்த ஆற்றலை அடைய முயற்சித்தனர். பீத்தோவன் தனது மாடல்களை மொஸார்ட் மற்றும் ஹேடன் ஆகியோருடன் நேரடியாக இணைத்து இரண்டு படைப்புகளுடன் தொடங்கினார். பின்னர் மூன்றாம் ஒத்தின்னியம் ("ஈரோக்கா") ​​தொடங்கி ஏழு ஒத்தின்னியங்களும் இந்த வகையின் நோக்கம் மற்றும் லட்சியத்தை விரிவாக்கியது. அவரது சிம்பொனி எண் 5 ஒருவேளை எழுதப்பட்ட மிகவும் பிரபலமான சிம்பொனி ஆகும்; உணர்ச்சி ரீதியிலான புயலிலிருந்து ஒரு பெரிய வெற்றிகரமான பிரதான-முக்கிய இறுதி வரை அதன் மாற்றம் ஒரு மாதிரியை வழங்கியது. இது ப்ரோம்ஸ் மற்றும் மாலர் போன்ற ஒத்தின்னியலாளர்களால் ஏற்றுக்கொள்ளப்பட்ட ஒரு மாதிரி ஆகும். அவருடைய ஒத்தின்னிய எண் 6 என்பது ஒரு வேலைத்திட்ட பணி ஆகும். இதில் பறவை அழைப்புகள் மற்றும் புயல் ஒலிகள் போன்றவற்றைப் பிரதிபலிக்கிறது. மற்றும், வழக்கத்திற்கு மாறாக, ஒரு ஐந்தாவது இயக்கம் (சிம்பொனி பொதுவாக நான்கு இயக்கங்களில் இருந்தது). அவரது ஒத்தின்னிய எண் 9 கடந்த இயக்கத்தில் குரல் தனிப்பாடல்களான மற்றும் பாடகர்களுக்கான பாகங்களை உள்ளடக்கியது, அது ஒரு குழு ஒத்தின்னியமாக மாறியது. ஃப்ரான்ஸ் ஸ்குவெர்ட்டின் சிம்போனிகளில் எட்டாம் சிம்பொனி (1822) இல், ஷூபர்ட் முதல் இரண்டு இயக்கங்களை மட்டுமே நிறைவு செய்தார்; இந்த உயர்ந்த காதல் நயமிக்க வேலை பொதுவாக அதன் புனைப்பெயரான "தி அன்ஃபிஷினின்ட்" என்று அழைக்கப்படுகிறது. அவரது இறுதி சிம்பொனி, ஒன்பதாவது (1826) பாரம்பரிய இசையில் ஒரு பாரிய வேலை ஆகும்.
ஒத்தின்னியத்தின் மற்ற நவீன பயன்பாடுகள்
ஒத்தின்னியம் (சிம்பொன) என்ற வார்த்தை பெரும்பாலும் இசைப் படைப்புகளை செய்யும் பெரிய குழுவிற்கு சேர்ந்திசையைக் (ஆர்க்கெஸ்ட்ரா) என்று குறிக்கவும் பயன்படுத்தப்படுகிறது. எடுத்துக்காட்டாக "சிம்பொனி" என்ற வார்த்தை பல சேர்ச்திசைக் குழுக்களின் பெயரில் பயன்படுத்தப்படுகின்றன. உதாரணமாக, பாஸ்டன் ஒத்தின்னிய சேர்ந்திசை (Boston Symphony Orchestra), செயின்ட் லூயிஸ் ஒத்தின்னிய சேர்ந்திசை, ஹூஸ்டன் ஒத்தின்னியம் அல்லது மியாமிஸ் நியூ வேர்ல்ட் ஒத்தின்னியம்.
மேற்கோள்கள்
பகுப்பு:இசை பகுப்பு:மேற்கத்திய செம்மிசை வகைகள்
இரவீந்திர நாத் மகதோ
இரவீந்திரநாத் மகதோ (Rabindra Nath Mahato) ஒரு இந்திய அரசியல்வாதி ஆவார், தற்போது ஜார்கண்ட் சட்டமன்றத்தின் சபாநாயகராகப் பணியாற்றுகிறார். இவர் ஜார்க்கண்ட் முக்தி மோர்ச்சாவைச் சேர்ந்த தலைவர். இவர் தனது தந்தை வழி இடமான ஜம்தாராவிற்கு அருகில் உள்ள பாடன்பூர் என்ற ஊரில் 1960 ஆம் ஆண்டில் பிறந்தார். இவரது தந்தை ஓய்வுபெற்ற தொடக்கப்பள்ளி ஆசிரியர். தற்போது அவர் ஜார்க்கண்டின் பராவா, ஜம்தாராவில் வசிக்கிறார்.
கல்வி
இரவீந்திரநாத் மகதோ ஒரு தொழில்முறை பட்டதாரி ஆவார். இவர் பகல்பூரில் உள்ள பகல்பூர் பல்கலைக்கழகத்திலிருந்து பட்டம் பெற்றார். இவரும் இளங்கலை கல்வியியல் பட்டத்தை ஒடிசாவின் உத்கல் பல்கலைக்கழகத்திலிருந்து பெற்றார்.
அரசியல் வாழ்க்கை
ஜார்க்கண்ட் இயக்கத்தின் போது அவர் சிபு சோரனுடன் சேர்ந்தார். விரைவில் அவரது தலைமைத்துவம் மற்றும் எளிமையான ஆளுமை காரணமாக அவர் ஜார்க்கண்ட் முக்தி மோர்ச்சாவின் விருப்பத்திற்குரிய தலைவரானார்.
பின்னர் இவர் 2005 ஆம் ஆண்டில் ஜார்கண்ட் சட்டமன்றத் தேர்தலில் நாலா சட்டமன்றத் தொகுதியிலிருந்து வெற்றி பெற்றார். ஆனால், 2014 மற்றும் 2019 தேர்தல்களில் மீண்டும் வெற்றி பெறுவதற்கு முன்பு 2009 ஆம் ஆண்டுத் தேர்தலில் தோல்வியடைந்தார். 2019 சட்டமன்றத் தேர்தலில் ஜார்க்கண்ட் முக்தி மோர்ச்சா மற்றும் இந்திய தேசிய காங்கிரசு மற்றும் ராஷ்ட்ரிய ஜனதா தளம் இணைந்து ஆட்சி அமைத்தது. ஜார்கண்ட் சட்டசபையின் 7 ஆம் சபாநாயகராக மகதோ தேர்ந்தெடுக்கப்பட்டார். புதிதாக உருவாக்கப்பட்ட இந்த மாநிலத்தின் சபாநாயகராக இவர் சட்டமன்றப் பணிகளை மேம்படுத்த முக்கிய நடவடிக்கைகளை எடுத்தார். இந்த மாநிலத்தின் சட்டசபை கடந்த காலங்களில் அடிக்கடி இடையூறுகளை சந்தித்திருந்தது. மகதோ, எதிர்க்கட்சித் தலைவர்களுக்கு போதிய வாய்ப்புக் கொடுத்து அவர்களை வாதத்தினை முடிக்கும் வரை பேச அனுமதித்தார். சமீபத்தில் அவரது வழிகாட்டுதலின் கீழ் ஜார்க்கண்ட் சட்டசபை அதன் 20 ஆம் நிறுவன தினத்தைக் கொண்டாடியது.
மேற்கோள்கள்
பகுப்பு:வாழும் நபர்கள் பகுப்பு:1960 பிறப்புகள்
பள்ளிப்படை
பள்ளிப்படை என்பது வீரத்துடன் போர்புரிந்து இறக்கும் மன்னர்களுக்கு அமைக்கப்படும் கோயிலாகும். மன்னர்களுக்கு அமைக்கப்படுவதே பள்ளிப்படை என்றும், மற்றவர்களுக்காக அமைக்கப்படுவது நடுகல் என்பதும் சில ஆய்வாளர்களுடைய கருத்து. ஆனால் படைத் தளபதிகள், புலவர்கள் போன்றோர்க்கும் பள்ளிப்படைகள் அமைக்கப்படுவது உண்டு என்று வேறு சிலர் எடுத்துக்காட்டியுள்ளார்கள். கி.பி ஐந்தாம் நூற்றாண்டுக்கு முன் தமிழகத்தில் காணப்பட்ட கோயில்கள் இறந்த வீரர்களுக்குரிய சமாதிக் கோயில்களாகவே இருந்ததாகத் தெரிகிறது. இதற்குப் பின்னரே இவைகள் பள்ளிப்படைகள் என அழைக்கப்பட்டன.
இறந்துபோன முன்னோர்களையும், வீரர்களையும் வணங்கும் வழக்கத்தில் இருந்தே கோயில்கள் தோற்றம் பெற்றதாகக் கருதப்படுகின்றது. இவ்வளர்ச்சியில் பள்ளிப்படைக் கோயில்கள் ஒரு கட்டமாகும். ஆண்களுக்குப் பள்ளிப்படைக் கோயில்கள் எழுப்பப்பட்டது போலவே அரசகுலப் பெண்கள் சிலருக்கும் பள்ளிப்படைகள் இருந்திருக்கலாம் என்பது சில ஆய்வாளரது கூற்று ஆகும். ஆண்களது பள்ளிப்படைகளில் லிங்கம் வைப்பது வழக்கமாக இருந்தது. இதனால், பிற்காலத்தில் இவை சிவன் கோயில்களாக மாறிவிட்டன.
பள்ளிப்படை அடக்க முறை
உடல் புதைக்கப்பட்ட இடத்தில், முதலில் திருநீரு, உப்பு, மிளகு, சங்குக்காய், ஜடாமஞ்ஜி, வெட்டிவேர், சுக்கு, திப்பிலி, பஞ்சகவ்யம், நவதானியம், வில்வ இலைகள், துளசி இலைகள், தர்பைப் புல் ஆகியவை அடுக்கப்பட வேண்டும். அதன் மீது மரணித்தவரின் உடல் வைக்கப்பட்டு, மீண்டும் மேற்கூறிய பொருட்கள் அவரது உடல் மீது அடுக்கப்பட வேண்டும். இம்முறையை பள்ளிப்படை முறை என்று அழைக்கிறார்கள். இந்த முறையில் உப்பு, மிளகு போடுவதால் மரணித்தவரின் உடல் பதப்படுத்தப்படும். அவரது உடல் மக்காது.
மேற்கோள்கள்
பகுப்பு:தமிழர் பண்பாடு பகுப்பு:கட்டுமான அமைப்புக்கள் பகுப்பு:பள்ளிப்படைகள்
சுமேலா குருமார் மடம்
வரலாறு
கி.பி.386ஆம் ஆண்டில் ரோமானியப் பேரரசர் தியோடோசியஸ்(கி.பி.375-395) என்பவரால் இந்த சுமேலா குருமார் மடம் கட்டப்பட்டது. புனித லூக்கா காலத்தில் வண்ணம் தீட்டப்பட்டது எனச் சொல்லப்படுகிறது. இந்த மடம் பல காலங்கள் கவனிப்பாரின்றி பாழடைந்துவிட்டது. அவ்வப்போது பல மன்னர்கள் முயற்சி செய்தும் புதுப்பித்தும் உள்ளார்கள். கி.பி.13ஆம் நூற்றாண்டில் மன்னர் அலெக்ஸியஸ் ஆட்சியில் இந்த மடம் தற்போதுள்ள நிலைக்குக் கொண்டு வரப்பட்டது. 1365 ல் இந்த இடத்துக்கு மன்னர் தன்னாட்சி வழங்கினார். 1916-1918 ல் இந்த இடம் ரஷ்யாவின் ஆட்சிக்குள் வந்தது. 1930 ல் ஒரு தீ விபத்து இங்கு ஏற்பட்டது. அதில் உட்புறம் எரிந்து பாதிப்புக்குள்ளானது. பல கலைப்பொருட்கள் கொள்ளையர்களால் சூறையாடப்பட்டுள்ளது.
கட்டிட அமைப்பு
மடத்தின் உட்புறத்தில் ஒரு தேவாலயம், பல வழிபாட்டுக் கூடங்கள், சமையல் அறைகள், மாணாக்கர் அறைகல், ஒரு நூலகம், நீரூற்று ஆகியவை உள்ளன. இந்த மடத்துக்கு முன்புறம் ஒரு பெரிய குளம் உள்ளது. மடத்தின் நீர் தேவைகளைப் பூர்த்தி செய்கிறது. தேவாலயத்தின் உட்புற வெளிப்புற சுவர்களில் வரையப்பட்ட வண்ண ஓவியங்கள் மிகவும் பழமை வாய்ந்தவை. அவை கிறித்துவ மற்றும் கன்னி மரியாவின் வரலாற்றைச் சித்தரிக்கின்றன.
ஐந்தாம் விஜயபாகு
சவுலு விஜயபாகு (கி.பி. 1335 - 1347) என்றழைக்கப்பட்ட ஜந்தாம் விஜயபாகு கம்பளையில் இருந்து ஆட்சி புரிந்தவனாவான். 13 ஆண்டுகள் ஆட்சி புரிந்த இவனது ஆட்சிக்காலம் மாகோன் காலத்திற்குப் பின் தங்கியதாகும்.
இவற்றையும் பார்க்கவும்
பகுப்பு:இலங்கை மன்னர்கள்
நெடுங்கம்பட்டு ஊராட்சி
நெடுங்கம்பட்டு ஊராட்சி (Nedungampattu Gram Panchayat) இது திருக்கோவிலூர் வட்டத்தில் உள்ளதால், இந்த ஊரை சேரர்கள் (மலையமான்) ஆட்சி செய்திருக்கலாம் அல்லது செஞ்சி கோட்டையும் இருப்பதால் பல்லவர்கள் (காடவ மன்னன் செஞ்சியர் கோன் காடவன் அல்லது அனந்தக்கோன்) ஆட்சி செய்து இருக்கலாம்.
இந்த ஊரின் அருகில் கி.மு. 2-ஆம் நூற்றாண்டைச் சேர்ந்த சிலை கிடைத்துள்ளது.
இது தமிழ்நாட்டின் கள்ளக்குறிச்சி மாவட்டத்தில் உள்ள முகையூர் வட்டாரத்தில் அமைந்துள்ளது. இந்த ஊராட்சி, திருக்கோயிலூர் சட்டமன்றத் தொகுதிக்கும் விழுப்புரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011-ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1708 ஆகும். இவர்களில் பெண்கள் 866 பேரும் ஆண்கள் 842 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:விழுப்புரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
வின்செஞ்சோ கலிலீ
வின்செஞ்சோ கலிலீ (Vincenzo Galilei) (1520 - 2 ஜூலை 1591) ஓர் இத்தாலிய யாழ் வல்லுனரும் பாடலாசிரியரும் இசைக் கோட்பாட்டாளரும் ஆவார். இவர் புகழ்மிகு அறிவியலாளரான கலிலியோ கலிலீயின் தந்தையார் ஆவார் of the lute virtuoso and composer Michelagnolo Galilei. இவர் பிந்தைய மறுமலர்ச்சிக் கால இசை வாழ்க்கையில் முதன்மையான ஆளுமையாவார். இவர் இசையில் பெரும்புரட்சி செய்தவர். பரோக் இசையூழியை தொடங்கி வைத்தவர்.
வின்செஞ்சோ உரப்பு, நாண் இழுப்பு உறவில் நேரிலா சமன்பாட்டை இசை வரலாற்ரிலேயே முதன்முதலாக விவரித்து விளக்கியவர் ஆவார். இது பித்தகோரிய மரபின் விரிவாக்கம் ஆகும். மேலும் அம்மரபைக் கடந்து முன்னேறியதுமாகும். இவர் தன் மகனைத் தனி நுண்ணிலைக் கணிதமுரையில் இருந்துச் செய்முறைத் தடத்தை நோக்கிச் செல்லவும் அதன் முடிவுகளைக் கணிதவியல் விவரிப்பால் விளக்கவும் வழிப்படுத்தியவராக பல அறிஞர்கள் கருதுகின்றனர். இது குறிப்பாக இயற்பியலிலும் பொதுவாக இயற்கை அறிவியலிலும் ஏற்பட்ட புதிய திருப்பம் ஆகும்.
வாழ்க்கை
இவர் தசுக்கனியில் உள்ள சாந்தா மரியா அமாந்தேயில் 1520 இல் பிறந்தார். இவர் இளமை முதலே யாழ் ஆராய்ச்சியில் ஈடுபட்டுள்ளார். 1562ஆம் ஆண்டுக்கு முன் இவர் பிசா நகருக்கு இடம்பெயர்ந்துள்ளார். அங்கு ஒரு கனவான் (பிரபுக்) குடும்பத்தில் திருமணம் செய்துள்ளார். 1564 இல் எழுவரில் அல்லது அறுவரில் ஒருவராக கலிலியோ பிறந்துள்ளார் ; இவரது அடுத்த மகனாக 1575 இல் மைக்கிளனோலோ கலிலீ பிறந்துள்ளார். இவரும் சிறந்த யாழிசை வல்லுனரும் பாடலாசிரியரும் ஆவார்.
வெளி இணைப்புகள்
பகுப்பு:1520 பிறப்புகள் பகுப்பு:1591 இறப்புகள் பகுப்பு:இத்தாலிய யாழிசையாளர்கள் பகுப்பு:இத்தாலியச் செவ்வியல் பாடலாசிரியர்கள்
கிழக்காசிய மக்கள் மரபியல் வரலாறு
தந்தைக் கால்வழிகள்
கடந்த பத்தாண்டுகளாக, சீனத் தொல்லியலாளர்கள் சின்சியாங் அகழாய்வு முடிவுகள் குறித்த பல ஆய்வறிக்கைகளை வெளியிட்டுள்ளனர். இவை சியாங்னூ உயர் அரசுகுலத்தாரின் மரபியலுட்கூறுகளை அறிவிக்கின்றன. குறிப்பாக ஆமி நகரின் அருகே அமைந்த பார்க்கோல் படுகைக்குக் கிழக்காக அமைந்த சின்சியாங்கில் உள்ள ஐகவுலியாங் கல்லறையின் (சியாங்னூ அரசரின் கோடைக்கால அரண்மனையாகக் கருதப்படும் கவுலியாங் கருங்கல் கல்லறை) கற்றூண்கள் மிகவும் அர்வமூட்டுபவை. இந்தக் கற்றூண்கள் ஒன்றில் அகழ்ந்தெடுக்கப்பட்ட 12 ஆண்களது மரபன் பதக்கூறுகளின் முடிவுகளை வகைப்படுத்தியதில் அவற்றில் 6 பேர் ஒருமைப் பண்புக் குழு Q1a* ( Q1a1-M120 அல்ல, Q1a1b-M25 அல்ல, Q1a2-M3 அல்ல) ஆகவும், 4 பேர் ஒருமைப் பண்புக் குழு  Q1b-M378, 2 Q* ( Q1a அல்ல, Q1b அல்ல: உட்கவைகளைத் தீர்மானிக்க முடியவிலை) ஆகவும் தீர்மானிக்கப்பட்டது.
ஓர் ஆய்வுரையில் (இலிகோங்யீ 2012), சின்சியாங்கில் அமைந்த கிமு இரண்டு அல்லது இரண்டாம் நூற்றாண்டைச் சேர்ந்த ஐகவுலியாங் கல்லறையில் இருந்து எடுத்த ஆண்களது ஒய் குறுமவக மரபன் பதக்கூறுகளை கட்டுரை ஆசிரியர் ஆய்வு செய்துள்ளார். இது சியங்னூ அரசர்களின் கோடைக்கால அரண்மனையாகவும் கருதப்படுகிறது. இக்கல்லறை ஆமி நகரின் அருகே அமைந்த பார்க்கோல் படுகைக்குக் கிழக்காக உள்ளது. இந்தக் களத்தில் அகழ்ந்தெடுக்கப்பட்ட 12 ஆண்களின் ஒய் குறுமவக மரபன் பதக்கூறுகள் Q-MEH2 (Q1a) அல்லது Q-M378 (Q1b) ஒருமைப் பண்புக் குழுவாக அமைந்துள்ளதாகக் காட்டின. Q-M378 ஆண்களில்  கல்லறையில் புதைக்கப்பட்ட ஒருபதி பேர் விருந்தோம்பிகளாகவும் மற்ற பாதிபேர் காவு கொடுக்கப்பட்டவர்களாகவும் கருதப்படுகிறது.
வெளி இணைப்புகள்
https://investigativegenetics.biomedcentral.com/articles/10.1186/2041-2223-4-11/
பகுப்பு:கிழக்காசிய மக்கள்
மலேசிய நாட்டுப்பண்
நெகாராகூ (மலாய்:Negaraku; ஆங்கிலம்:My Country; சீனம்:我的國家) என்பது மலேசிய நாட்டுப் பண் ஆகும். (தமிழ்: எங்கள் நாடு) என்று தொடங்கும் பாடலாகும். 1957-ஆம் ஆண்டில் பிரித்தானியாவிடம் இருந்து மலாயா கூட்டரசு விடுதலை பெற்ற போது நெகாராகூ நாட்டின் தேசிய தீதமாகத் தெரிவு செய்யப்பட்டது.
இந்தப் பாடலின் மெட்டு முதலில் மலாயா கூட்டரசின் ஒரு பகுதியான பேராக் மாநில அரசின் நாட்டுப் பண்ணுக்கு உரிய மெட்டாகப் பயன்படுத்தப்பட்டது. பிரெஞ்சுப் பாடலாசிரியரான பியர்-ஜீன் டி பெரஞ்சர் (Pierre-Jean de Béranger) எழுதிய லா ரோசாலி (La Rosalie) எனும் பிரெஞ்சுப் பாடலுக்கான மெட்டைத் தழுவி உருவாக்கப்பட்டது.
போட்டி
மலேசியா நாடு விடுதலை பெற்ற காலத்தில், மலாயக் கூட்டரசுக்குள் இருந்த 11 மாநில அரசுகளுக்கும் தனித் தனியாக நாட்டுப் பண்கள் இருந்தன. ஆனால் கூட்டரசுக்கு மட்டும் நாட்டுப்பண் இல்லை. அந்தக் காலக் கட்டத்தில் முதலமைச்சராகவும்; உள்நாட்டு அலுவல்கள் அமைச்சராகவும் இருந்த துங்கு அப்துல் ரகுமான், பொருத்தமான நாட்டுப்பண் ஒன்றைத் தேர்ந்து எடுப்பதற்காகத் தன் தலைமையில் குழு ஒன்றை அமைத்தார்.
இவரின் ஆலோசனையின்படி பன்னாட்டுப் போட்டி ஒன்று அறிவிக்கப்பட்டது. போட்டிக்கு 514 பாடல் பதிவுகள் உலகம் முழுமையில் இருந்தும் வந்தன. ஆனால் எதுவுமே சிறப்பாக, பொருத்தமாக அமையவில்லை. அதைத் தொடர்ந்து உலக அளவில் புகழ்பெற்ற இசை அமைப்பாளர்கள் சிலரிடம் இருந்து இசை அமைப்புக்களைக் கோருவது என்று முடிவு செய்யப்பட்டது.
பெஞ்சமின் பிரிட்டன் (Benjamin Britten); இரண்டாம் எலிசபெத் அரசியின் முடிசூட்டலுக்கான அணிவகுப்பு இசையை உருவாக்கிய சர். வில்லியம் வால்ட்டன் (Sir William Walton); அமெரிக்க ஒப்பேரா இசையமைப்பாளர் கியான் கார்லோ மெனோட்டி (Gian Carlo Menotti); பின்னாளில் சிங்கப்பூரின் நாட்டுப் பண்ணுக்கு இசை அமைத்த சுபிர் சயித் (Zubir Said); ஆகியோர் தெரிவு செய்யப் பட்டவர்களுள் அடங்குவர். இவர்களின் இசை அமைப்புக்களையும் தேர்வுக் குழுவினர் தவிர்த்து விட்டனர்.
பேராக் நாட்டுப்பண் தெரிவு
இறுதியாக பேராக் மாநிலத்தின் நாட்டுப் பாடலின் மெட்டைப் பயன்படுத்திக் கொள்ளத் தேர்வுக் குழுவினர் தீர்மானித்தனர். அந்தப் பாடலின் மரபு சார்ந்த தன்மைக்காக அந்த மெட்டைப் பயன்படுத்துவது என முடிவானது.
பேராக் மாநிலக் கீதத்தின் இனிமையான மென்மை பலருக்கும் பிடித்துப் போகவே அதையே மலேசிய நாட்டின் தேசியப் பாடலாக மாற்றி அமைத்தார்கள்.1957 ஆகஸ்டு 5-ஆம் தேதி துங்கு அப்துல் ரகுமானும், நடுவர்களும் இணைந்து நாட்டுப் பண்ணுக்கான பாடல் வரிகளை எழுதினார்கள்.
பேராக் மாநிலத்தின் நாட்டுப் பண்
பேராக் மாநிலத்தின் 26-ஆவது அரசர் சுல்தான் அப்துல்லா முகமட் ஷா (Sultan Abdullah Muhammad Shah). இவர்தான் மலேசியத் தேசியப் பாடலான நெகாராகூ தோன்றுவதற்கு மூல காரணமாக அமைந்தவர்.
ஜேம்ஸ் பர்ச் (JWW Birch). பேராக் மாநிலத்தின் ஆங்கிலேய மேலாளராகப் பதவி வகித்தவர். இவர் 1875 நவம்பர் 2-ஆம் தேதி, மகாராஜா லேலா என்பவரால் பேராக், பாசீர் சாலாக் எனும் இடத்தில் கொலை செய்யப் பட்டார். ஜேம்ஸ் பர்ச் கொலையில் பேராக் சுல்தான் அப்துல்லா முகமட் ஷாவிற்கும் தொடர்பு இருந்ததாகச் சொல்லி, அவரைச் சீஷெல்ஸ் தீவிற்கு நாடு கடத்தினார்கள்.
சீஷெல்ஸ் தீவு
சீஷெல்ஸ் தீவு (Seychelles) இந்தியப் பெருங்கடலில் ஆப்பிரிக்காவிற்குக் கிழக்கே 1500 கி.மீ. தொலைவில் உள்ளது. அந்தச் சீஷெல்ஸ் தீவில் 19-ஆம் நூற்றாண்டில் *லா ரோசாலி* (La Rosalie) எனும் ஒரு பாடல் புகழ்பெற்று விளங்கியது. பிரெஞ்சு நாட்டுக் கவிஞர் பியர் ஜீன் டி பெரஞ்சர் (Pierre Jean de Beranger) எழுதிய பாடல்.
சுல்தான் அப்துல்லா முகமட் ஷா அவர்கள் சீஷெல்ஸ் தீவில் இருந்த போது லா ரொசாலி எனும் அந்தப் பாடலின் இனிமையில் ஈர்க்கப் பட்டார். அவரும் ஓர் இசைப் பிரியர். அந்தப் பாடல் அவர் மனத்தில் நீங்காத ஓர் இடம் பிடித்துக் கொண்டது.
பிரெஞ்சு மெல்லிசைப் பாடல்
பேராக் சுல்தான் அங்கிருந்த காலத்தில் பாடலாசிரியர் பியர்-ஜீன் டி பெரஞ்சர் இசை அமைத்ததாகச் சொல்லப்பட்ட ஒரு பிரெஞ்சு மெல்லிசைப் பாடலை ஒரு பொது இசை நிகழ்ச்சியில் கேட்டதாகச் சொல்லப் படுகிறது. ஆனாலும், பியர்-ஜீன் டி பெரஞ்சர் அந்தப் பாடலுக்கு இசை அமைத்ததற்கான சான்றுகள் எதுவும் காணப்படவில்லை.
1883-ஆம் ஆண்டு சுல்தான் அப்துல்லா முகமட் ஷா விடுதலையானார். சீஷெல்ஸ் தீவின் இசைச் சுமையுடன் மலாயாவிற்கு வந்தார். வந்ததும் அதே அந்தப் பாடலை இறைவன் சுல்தானின் ஆயுளை நீட்டிப்பாராக (Allah Lanjutkan Usia Sultan) எனும் தலைப்பில் மலாய் மொழியில் மொழியாக்கம் செய்தார். அதையே பேராக் மாநிலப் பண்ணாகவும் மாற்றி அமைத்தார்.
1990-களில் நெகாராகூ பாடலின் இசை இந்தோனேசியா நாட்டுப் பாடலான *தெராங் புலான்* (Terang Bulan) பாடலில் இருந்து மருவியது என இந்தோனேசியா கூறியது. கடைசியில் வரலாற்றுச் சான்றுகள் முன் வைக்கப் பட்டன. அதோடு இந்தோனேசியா அமைதியானது.
மேற்கோள்கள்
பகுப்பு:நாட்டுப்பண்கள் பகுப்பு:மலேசிய நாட்டுப்பண் பகுப்பு:மலேசியா
ரூபெல் ஒசைன்
முகம்மது ரூபெல் ஒசைன் (Mohammad Rubel Hossain, মোহাম্মদ রুবেল হোসেন; பிறப்பு: 1 சனவரி 1990) வங்காளதேசத்து துடுப்பாட்ட வீரர். நடுத்தர விரைவுப் பந்து வீச்சாளரான இவர் தனது முதலாவது ஒரு-நாள் பன்னாட்டுப் போட்டியை, 2009 சனவரி 14 இல் இலங்கைக்கு எதிராக விளையாடி 4 விக்கெட்டுகளைக் கைப்பற்றினார். முதலாவது தேர்வுப் போட்டியை 2009 சூலையில் மேற்கிந்தியத் தீவுகளுக்கு எதிராக விளையாடி 3 இலக்குகளைக் கைப்பற்றினார். இருபது20, 2009 ஐசிசி உலக இருபது20 போட்டிகளிலும் இவர் பங்குபற்றியுள்ளார்.
குற்றச்சாட்டுகள்
நசுநீன் அக்தார் என்னும் நடிகை தன்னை ரூபெல் பாலியல் வன்முறைக்கு உட்படுத்தியதாக காவல்துறையினரிடம் குற்றஞ்சாட்டியதை அடுத்து, ரூபெல் கைது செய்யப்பட்டார். 2015 உலகக்கிண்ணப் போட்டிகளில் பங்குபற்றுவதற்காக மூன்று நாட்களின் பின்னர் இவரை நீதிமன்றம் பிணையில் விடுதலை செய்தது. இங்கிலாந்து அணிக்கு எதிராக வங்காளதேச அணி வெற்றி பெற்று காலிறுதிப் போட்டிகளில் அவ்வணி தெரிவு செசெய்யப்பட்டதை அடுத்தும், இப்போட்டியில் ஒசைனின் சிறந்த பங்களிப்புகளையும் அடுத்து, நசுனீன் தனது குற்றச்சாட்டுகளைத் திரும்பப்பெற்றார்.
மேற்கோள்கள்
பகுப்பு:1990 பிறப்புகள் பகுப்பு:வாழும் நபர்கள் பகுப்பு:வங்காளதேசத் துடுப்பாட்டக்காரர்கள்
காந்தள் (பேரினம்)
காந்தள் (தாவர வகைப்பாடு : Gloriosa) என்பது ஒரு கோல்ச்சிசாசியியே (Colchicaceae) எனும் தாவர குடும்பத்தைச் சார்ந்த, 12 இனங்களையுடைய பேரினம் ஆகும். இவை வெப்ப மண்டல தென் ஆப்பிரிக்கா முதல் ஆசியா வரையிலும், இயற்கையாக ஆத்திரேலியாவிலும், பசிபிக்கில் பரவலாக பயிரிடப்பட்டும் காணப்படுகிறது. இது ஒற்றை விதையிலைத் தாவர வகையினைத் சேர்ந்ததாகும்.
காராகும் பாலைவனம்
காராகும் பாலைவனம் (Karakum Desert), கருமணல் கொண்டதால் இப்பாலைவனத்திற்கு துருக்கி மொழியில் காரகும் பாலைவனம் எனப் பெயராயிற்று. நடு ஆசியா நாடான துருக்மெனிஸ்தானின் மொத்த பரப்பளவில் எழுபது விழுக்காடு (35,000 சதுர கிலோ மீட்டர்) பரப்பளவை காராகும் பாலைவனம் அடைத்துள்ளது.
இப்பாலைவனத்தில் மக்கள் தொகை அடர்த்தி 6.5 சதுர கிலோ மீட்டரில் ஒரு நபர் விகிதத்தில் உள்ளது. ஆண்டு சராசரி மழை அளவு 70 முதல் 150 மில்லி மீட்டராக உள்ளது.
அமைவிடம்
காஸ்பியன் கடலுக்கு கிழக்கே, ஏரல் கடலுக்கு வடக்கே, ஆமூ தாரியா ஆறு மற்றும் கிசுல்கும் பாலைவனத்திற்கும் வடகிழக்கில் துருக்மெனிஸ்தானில் காராகும் பாலவனம் அமைந்துள்ளது.
பொருளாதாரம் மற்றும் ஆதாரங்கள்
பாலைவனச் சோலைகள் மற்றும் சிறிதளவில் பருத்தி பயிரிடப்படுகிறது. தற்போது இங்கு கணிசமாக பாறை எண்ணெய் மற்றும் இயற்கை எரிவாயு கண்டெடுக்கப்பட்டுள்ளது.
நரகத்திற்கான கதவு
காராகும் பாலைவனப் பகுதியில் மீத்தேன் எரிவாயு எடுக்க 70 மீட்டர்கள் (130 அடிகள்) விட்டமும், 60 மீட்டர்கள் (200 அடிகள்) அகலமும், சுமார் 20 மீட்டர் (66 அடிகள்) ஆழத்தில் தோண்டிய மிகப் பெரிய பள்ளத்தாக்கில், இடைவிடாது தொடர்ந்து செம்மஞ்சள் நிறத்தில் மீத்தென் எரிவாயு தீச்சுவாலை தொடர்ந்து உமிழ்ந்தபடி இருப்பதால் இப்பகுதியை நரகத்திற்கான கதவு என உள்ளூர் மக்களால் அழைக்கப்படுகிறது.
போக்குவரத்து
டிரான்ஸ்-காஸ்பியன் தொடருந்து சேவை உள்ளது.
வெளி இணைப்புகள்
பகுப்பு:பாலைவனங்கள்
கொசுத்ரோமா மாகாணம்
கொசுத்ரோமா மாகாணம் (Kostroma Oblast, Костромска́я о́бласть, கொஸ்தோட்ம்ஸ்கயா ஓப்லஸ்த்) என்பது உருசியாவின் நடுவண் அலகும், ஒரு உருசிய மாகாணமும் ஆகும். இதன் நிருவாக மையம் கொசுத்ரோமா நகரம். மாகாண மக்கள்தொகை 667,562 (2010). இம்மாகாணம் 1944 ஆம் ஆண்டில் யாரோசிலாவ் மாகாணத்தில் இருந்து சில பகுதிகள் பிரிக்கப்பட்டு உருவாக்கப்பட்டது.
18 ஆம் ந்நூஊற்றாண்டின் ஆரம்பத்தில் இங்கு ஆடைத் தொழிற்சாலைகள் ஆரம்பிக்கப்பட்டன.
புவியியல்
இம்மாகாணத்தின் எல்லைகளாக வடக்கே வொலக்தா மாகாணம், கிழக்கே கீரொவ் மாகாணம், தெற்கே நீசுனி நோவ்கோரத் மாகாணம், மேற்கே இவானொவா மாகாணம், வடமேற்கே யாரோசிலாவ் மாகாணம் ஆகியன உள்ளன. இங்கு பாயும் முக்கிய ஆறுகள் வோல்கா, கொசுத்ரோமா ஆறு ஆகியனவாகும்.
மக்கள் வகைப்பாடு
இம்மாகாணத்தின் மக்கள்தொகை 667,562 (2010 கணக்கெடுப்பு). இவர்களில் உருசியர்கள் - 96.6%, உக்ரைனியர் - 0.9%, ஏனையோர் - 2.5%
சமயம்
2012 அதிகாரபூர்வ தரவுகளின் படி, 53.8% உருசிய மரபுவழித் திருச்சபையினர், 5% பொதுக் கிறித்தவர்கள், 1% பழமைவாத, அல்லது உருசியமல்லாத கிழக்கு மரபுவழி திருச்சபையினர், 1% சிலாவிக்கி பழங்குடி நம்பிக்கையாளர்கள், 25% சமய சார்பற்றவர்கள், 9% இறைமறுப்பாளர்கள், 5.2% ஏனைய சமயத்தவர்கள்.
மேற்கோள்கள்
பகுப்பு:உருசியாவின் மாகாணங்கள்
வின்னர் (திரைப்படம்)
வின்னர் (Winner) 2003ல் வெளிவந்த தமிழ் திரைப்படமாகும். இத்திரைப்படத்தினை சுந்தர் சி எழுதி இயக்கியிருந்தார். பிரசாந்த், கிரண், வடிவேலு, விஜயகுமார், எம். என். நம்பியார் போன்றவர்கள் முக்கிய கதாப்பாத்திரத்தில் நடித்திருந்தனர்.
யுவன் சங்கர் ராஜா இப்படத்திற்கு இசை அமைந்திருந்தார்.
பாடல்கள்
உனக்காக எல்லாம் உனக்காக (1998), ரிஷி (2000), படங்களுக்குப் பிறகு சுந்தர் சி மற்றும் யுவன் சங்கர் ராஜா இருவரும் மூன்றாவது முறையாக இப்படத்தில் இணைந்தனர். இப்படத்தின் ஆறு பாடல்களையும் பா. விஜய் மற்றும் விவேகா எழுதியுள்ளனர்.
உசாத்துணை
பகுப்பு:2003 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:யுவன் சங்கர் ராஜா இசையமைத்துள்ள திரைப்படங்கள் பகுப்பு:வடிவேலு நடித்த திரைப்படங்கள் பகுப்பு:பிரசாந்த் நடித்த திரைப்படங்கள் பகுப்பு:சுந்தர் சி இயக்கிய திரைப்படங்கள்
பாலாசாகேபஞ்சி சிவ சேனா
பாலாசாஹேபஞ்சி சிவ சேனா (Balasahebanchi Shiv Sena) என்பது இந்தியாவில் 2022 இல் ஏக்நாத் சிண்டே தலைமையில் உருவாக்கப்பட்ட ஒரு இந்து தேசியவாத அரசியல் கட்சியாகும். பிரதான சிவசேனாவில் இருந்து தனித்தனியாக தேர்தல் ஆணையத்தால் புதிய சின்னம் ஒதுக்கப்பட்டது. அது இப்போது இரண்டு தனித்தனி பிரிவுகளில் ஒன்றாகும், மற்றொன்று சிவ சேனா (உத்தவ் பாலசாகேப் தாக்கரே). 2022 மகாராஷ்டிரா அரசியல் நெருக்கடியின் விளைவாக இந்த பிரிவுகள் உருவாகியுள்ளன. தற்போது இக்கட்சி மகாராட்டிரா மாநிலத்தில் பாரதிய ஜனதா கட்சியுடன் இணைந்து ஆளும் கட்சியாக உள்ளது.
மேற்கோள்கள்
பகுப்பு:மகாராட்டிர அரசியல் கட்சிகள் பகுப்பு:இந்திய அரசியல் கட்சிகள் பகுப்பு:2022ம் ஆண்டில் நிறுவப்பட்ட அரசியல் கட்சிகள்
வெளிவயல் முத்துமாரியம்மன் கோவில்
=== அறிமுகம் === வெளிவயல் ஶ்ரீ முத்துமாரியம்மன் தேவஸ்தானம் அளவெட்டி தென்பகுதியில் மாகியம்பதி கந்தரோடை பிரதானவீதி துலங்க இயற்கை சுவாத்தியமும் சூழக்குடிமக்கள் போக்குவரத்து வசதிகள் எல்லாம் நிறைந்தனவாக காணப்படும் இடத்தில் அமைந்த கோயில் ஆகும்.
வரலாறு
புண்ணிய பூமியாகிய யாழ்ப்பாணத்தில் இயற்கை எழிலும் கலைப்பண்பாடும் பாரம்பரியமும் கொண்ட கிராமம் அளவெட்டியாகும். இக்கிராமத்தின் தென்பால் வயல்வெளியின் மத்தியில் இயற்கை எழிலால் கண்களை கவரும் அழகுடன் இற்றைக்கு 250 ஆண்டுகளுக்கு முன்பு குடிகொண்ட தெய்வம் வெளிவயல் ஶ்ரீ முத்துமாரியம்மன். இவ்வாலயத்தின் புராதன வரலாறு மிகவும் அற்புதமானது. வரலாற்றை நோக்கினால்..., சென்நெல் கொழிக்கும் வயல்வெளியின் மத்தியில் ஓர் அதிசயம் நிகழ்ந்தது. வயலை ஒரு உழவன் உழுதுகொண்டிருந்தான். சூரியனின் பிரகாசமும் வெம்மையும் கடுமையாக இருந்தது. அந்தநேரத்தில் மூன்று வெள்ளாடை உடுத்த பெண்கள் தலையில் முக்காடுடன் உழவன் முன் தோற்றினார். அவர்கள் தாகத்தினால் வருந்துவதுபோல உழவன் கண்களுக்கு தெரிந்தது. நீங்கள் யார்? எங்கிருந்து வருகிறீர்கள்? என்றுவினாவிய போது எங்களுக்கு தாகமாய் இருக்கிறது குடிப்பதற்கு ஏதாவது தாருங்கள் எனக்கேட்டுள்ளார்கள். thumb|வெளிவயல் ஶ்ரீ முத்துமாரியம்மன் ஆலயத்தின் முகப்பில் அமைந்துள்ள வளைவு. அப்பொழுது உழவன் இளநீர் கொண்டுவந்து தருகிறேன் எனக்கூறியபோது அம்மூவரும் நீண்ட நாட்களாக கண்று ஈன்று பால் சுரக்காத உழவனின் பசு மாட்டை சுட்டிக்காட்டி நின்றனர். உடனே உழவன் பத்துவருடமாக மழை இல்லை குளங்களில் நீர் இல்லை, பயிரினம் விழையவில்லை இதனால் ஈன்ற கன்றுக்கு பால் கொடுக்க முடியாமல் கன்றைப் பார்த்து தாய்ப்பசு அழுகிறது என்ன செய்வேன் என்று மனவேதனையோடு சொன்னார். உடனே வந்த பெண்கள் பசுவை பார்த்ததும் பசுவின் மடியில் இருந்து பால் சுரந்து வழிந்தோடியது. ஆகாயத்தில் ஆதவனின் வெம்மையும் குறைந்தது. அங்கு வந்த பெண்கள் உழவனிடம் மூன்று எலுமிச்சைப் பழங்களை கொண்டு வரும்படி கூறினார். உழவன் உள்ளே சென்று எடுத்துக் கொண்டு வந்து பார்த்த போது, வந்த பெண்கள் மறைந்து விட்டார்கள். உழவன் திகைத்து நின்றபோது விண்ணை நோக்கி பழங்களை எறியும் வண்ணம் “அசரீரி” வாக்கு கிட்டியது. அந்த பழங்களில் இரண்டு மாகியம் பதியிலுள்ள அங்கணாக் கடவையுள் விழுந்தது. மற்றொன்று வெளிவயல் குடிதனைகள் சூழ்ந்துள்ள பகுதியில் வழுந்தது. இரண்டு கனிகள் விழுந்த இடத்தில் மதுரை மீனாட்சியும் மதுரைக் கண்ணகியையும் பிரதிஷ்ட்டை செய்தார்கள். ஒருகனி விழுந்த இடத்தில் ஆயிரம் கண்ணுள்ள அகிலாண்டேஸ்வரியான முத்துமாரி அம்மனை பிரதிஷ்ட்டை செய்தார்கள். அன்று தொட்டு இன்று வரை அன்னையின் அருட்கடாட்சம் சொல்லில் அடங்காது. <references group="அருட்கவி விநாசித்தம்பி அவர்களின்மகா கும்பாபிஷேக மலர்” 2001" />
ஆலய அமைப்பு
ஆரம்பத்தில் வேப்ப மரத்தின்கீழ் ஒரு ஓலைக் கொட்டிலினுள் கல் விக்கிரகமாக அமையப்பெற்றது. காஞ்சிபுரத்தில் இருந்து கொண்டுவரப்பட்ட அம்மன் சிலை இவ்வாலயத்தில் பிரதிஷ்ட்டை செய்யப்பட்டு உள்ளது. ஆலயத்திற்குச் செல்லும் முகவாயில் ஆனது இருதூண்களால் வடிவமைக்கப்பட்டு, கோபுரவாசல் போல் காட்சியளிக்கிறது. இங்கு தலவிருட்சமாக ஆலமரமும் ஊற்றெடுக்கும் ஓர் தீர்த்தகிணறும் காணப்படுகிறது. thumb|ஆலய உட்புற வீதியும் கர்ப்பக்கிரகத்தின் வெளிப்புறமும் 1967ல் மணிக்கோபுரமும் மணியும் அமையப் பெற்றது. 1977ல் ஆலயக்கிணறு அமையப்பெற்றது. 1985ல் புதிய சித்திரத்தேர் அமைக்கப்பட்டது. அத்துடன் தேர்முட்டி கட்டிடமும் அமையப் பெற்றது. மற்றும் மூலஸ்தான அர்த்தமண்டபம், மகாமண்டபம், ஸ்நபந மண்டபம், கொடித்தம்பம், பரிவாரத் தெய்வங்களாக பிள்ளையார், முருகன், வைரவர், ஆகிய தெய்வங்களும் அமைக்கப்பட்டு 1984ம் ஆண்டு குருமணி சிவஶ்ரீ தி.கு. நகுலேஸ்வரக்குருக்களால் மஹா கும்பாபிஷேகம் செய்யப்பட்டது. இந்த ஆலயம் இன்று வரலாறு பொறிக்கப்பட்ட சிற்பங்களுடனும் உயர்ந்த தூபியுடனும் அம்பாள் அமையப்பெற்றுள்ளது.
திருவிழா
அடியார்களுடைய வழிபாடு அம்பாளின் மீது கொண்டுள்ள பயம், பக்தி எல்லாமே நிறைய பெற்ற ஆலயமாகவும் 1984ம் ஆண்டிற்கு முன்பு ஆகமவிதிப்டபடியாகவும் திருவிழாக்கள் நடைபெற்றன. மஹோற்சவ காலத்தில் திருவிழாக்கள் மிகவும் சிறப்பாக நடைபெற்றன. அம்பாளுக்கு குளுத்தி போடுதல். மடைகள் வைத்தல், கரகம் ஆடுதல் போன்ற பூசை வழிபாடுகள் செய்யப்பட்டன. சங்ககாலத்தில் உயிர்பலி கொடுத்தல் போன்ற நிகழ்ச்சிகளும் கிராம மக்களால் அனுஷ்டிக்கப்பட்டு வந்தது. கூத்தாடுதல், கரகம் ஆடுதல், உடுக்கடித்தல் போன்றன இடம் பெற்றன. அத்துடன் திருவெம்பாவை, நவராத்திரி என்பனவும் சிறப்பாக இடம்பெற்றன. 1967ம் ஆண்டுவரை மஹோற்சவ கால முடிவில் பொங்கல் விழாவுடன் ஆலய வாசலில் சி.முருகர் அவர்களின் சிறப்புக்கடா முதலாவது ஆக பலியிடப்பட்டு தொடர்ந்து ஆலமரத்தின் அருகே 1000 கிடாக்களிற்கு மேல் பலியிடப்படுவது வழக்கமாக இருந்தது. 1967ம் ஆண்டு மிருகப்பலியிடல் பல இந்து சமயப் பெரியோர்களின் அறிவுறுத்தலினால் நிறுத்தப்பட்டது. 1970 இற்கு பிறகு ஆலயம் பொது நிர்வாகத்தினுள் கொண்டு வரப்பட்டது. 1984ல் குருமணி சிவஶ்ரீ தி.கு. நகுலேஸ்வரக் குருக்களினால் மஹா கும்பாபிஷேகம் செய்யப்பட்டது. 1985ல் தேர் உருவாக்கப்ட்டு அம்பாள் வீதிவலம் வருவாள் தேரில். இங்கு பதினொரு நாட்கள் திருவிழா இடம் பெறும்.
ஆலய உரிமை
இந்த ஆலயமானது அமரர் சீ.இளைய தம்பி சட்டத்தரணி அவர்களின் மூதாதையர்களால் தோற்றுவிக்கப்பட்டதாக கர்ண பரம்பரைக் கதைகள் கூறுகின்றன. இவர்கள் இவ்வலாயத்தை பராமரித்து முகாமைத்துவம் செய்யும் உரிமையை இவ்வாலயத்திற்ககு அருகாமையில் உள்ள அளவெட்டி தெற்கினை வதிவடமாகவுள்ள கணபதிப்பிள்ளை சீனிக்குட்டி குடும்பத்தினரிடம் ஒப்புவித்து காலம்காலமாக முதலாம் கொடியேற்றத் திருவிழாவை செய்து வருகின்றனர். இவ்வாலயம் அமைவிடமாகவுள்ள காணி அளவெட்டி தெற்கினை சேர்ந்த சட்டத்தரணி சீ.இளையதம்பி குடும்பத்தினருடையது எனக் கருதப்படுகிறது. 1980 இற்குப் பின் வடக்குப் பக்க காணி கிழக்குப் பக்கம் தெற்கு பக்கம் சுமார் 15 பரப்பு வரை முத்துமாரியம்மன் தேவஸ்தானத்திற்கு எல்லைக் காணியில் உள்ளோர் வழங்கி உள்ளனர். சீனிக்குட்டி அவர்களின் மரணத்தின் பின் அவரது பேரன் சண்முகநாதன் முகாமைப் பொறுப்பினை ஏற்று அருடையகாலத்தில் வசந்த மண்டபம் கட்டப்பட்டது. thumb|தேர்முட்டியின் வெளிப்புறத் தோற்றம்
திருப்பணி சபை உருவாக்கம்
அமரர். ஆ.சிவகுமாரன், தலைவர் பொ.தெய்வேந்திரம் ஆகியோரின் விடமுயாற்சியால் 16.07.1982ல் ஒரு திருப்பணிச்சபை உருவாக்கப்பட்டது. இச்சபையின் போஷகராக வைத்திய கலாநிதி   தி.இராசேந்திரா அவர்கள் தெரிவு வசய்யப்பட்டார் பின்பு அமரர். க.சண்முகம் அவர்கள் தலைவராகவும் மு.கந்தசாமி, ஞானி அவர்கள் செயலாளராகவும் அமரர். ஆ.சிவகுமாரன் அவர்கள் பொருளாளர் ஆகவும் மேலும் உபதலைவர், உபசெயலாளர் என எட்டு பேர் கொண்ட நிர்வாக சபை உறுப்பினர்களுடன் கடமை கண்ணியம் கட்டுப்பாட்டுடன் இச்சபை செயற்பட்டது. இத்தருணத்தில் ஆலயத்தின் பூசகர் பொறுப்பினை மதிப்பிற்குரிய செந்தில்நாத சர்மாவும் அவருடைய புதல்வன் ரவிச்சந்திர சர்மாவும் ஏற்றுக் கொண்டு காலை, மாலை நித்திய பூசை செய்தார்கள் அக்காலத்தில் முகாமையாளர் சி.சண்முகநாதன் இறைபதமெய்தினார் அவரை தொடர்ந்து சின்னத்துரை திருப்பணிச் சபைக்கு பெரிதும் ஊக்கமளித்தார். பின்பு உரிமையாளர் எனக் கூறப்படும் சட்டத்தரணி சீ.இளையதம்பி இச்சபையை தர்மகர்த்தா என மாற்றி திருப்பணிக்கு உதவிகள் செய்தார் <references group="இரண்டு முறை உருவாக்கப்பட்ட கும்பாபிஷேக மலரில் இருந்தும் வயது முதிர்ந்த அடியவரின் குறிப்பில் இருந்தும் பெறப்பட்டது." />
திருப்பணிச் சபையின் திருப்பணி (1985 வரை)
மூலஸ்தானம், அர்த்த மண்டபம், மகாமண்டபம் ஸ்நபந மண்டபம் கொடித்தம்பம், பரிவாரத் தெய்வங்கள் (முருகன்,வைரவர், பிள்ளையார்) நவக்கிரகம், சண்டேஸ்வரி ஆலயம், நிர்மாண வேலைகள், சுற்றுமதில் உயரமாக கட்டப்பட்டமை, மின்பிறப்பாக்கிகள் கொள்வனவு செய்யப்பட்டமை. இப்படியான திருப்பணிகளை ஆலயம் சிறக்க அம்பாளின் அடியார்கள் மனமுவந்து செய்து உதவினார்கள். மற்றும் முன்மண்டபம், தேவஸ்தானத்திற்கு தேவையான மயில்வாகனம், சிங்கவாகனம், பாம்பு வாகனம், குதிரை என்பனவும் அடியவர்களால் வாங்கப்பட்டது. 04.05.2001ல் இவ்வாலயத்தின் இரண்டாவது மகாகும்பாபிஷேகம், மண்டலாபிஷேக கிரியைகள் என்பன நடைபெற்றன.
உசாத்துணை

பகுப்பு:யாழ்ப்பாண மாவட்டத்தில் உள்ள கோயில்கள் பகுப்பு:இலங்கையில் உள்ள அம்மன் கோயில்கள் பகுப்பு:மாரியம்மன் கோயில்கள்
தசை நடுக்கம்
தசை நடுக்கம் (Tic) அல்லது சொடுக்கு அல்லது தசை இழை அனிச்சை இயக்கம் என்பது குறிப்பிட்ட சில தசை இழைகளில் திடீரென தன்னிச்சையாக, ஒரே மாதிரியாக, அனேகமாக அடுக்காகத் தோன்றும், சீரற்ற, கட்டுப்படுத்த கடினமான தசை நடுக்கம் அல்லது துடிப்பு ஆகும். வயிற்றிலோ, அல்லது கால்விரல் நுனிகளிலோ, கண் இமைகளிலோ இவ்வகையான இயக்கத் துடிப்பு ஏற்படுவதுண்டு. சில சமயம் தொண்டைத் தசைகளில் ஏற்படும் இவ்வகைத் துடிப்பில் குரலைச் சரிப்படுத்திக் கொள்ளவேண்டி நேருவதும் உண்டு. இவ்வகையான பல தசை நடுக்கம் வெளியிலிருந்து பார்ப்பவர் கண்ணுக்குத் தெரிவதில்லை.
இவ்வாறான தசை நடுக்கமானது மன அழுத்தம், களைப்பு, சலிப்பு, மேலும் மனக்கலக்கம், தவிப்பு, பரபரப்பு, எதிர்பார்ப்பு போன்ற உணர்ச்சிகள் அதிகரித்த நிலைகளில் அதிகரிக்க வாய்ப்புண்டு. இந்த தசை நடுக்கம் சில சமயம் ஆசுவாசமாக தொலைக்காட்சி பார்த்தல், கணினியைப் பயன்படுத்தல் போன்ற நேரங்களில் அதிகரிக்கவும், குறிப்பிட்ட ஒரு செயலை அதிக கவனமெடுத்து செய்ய ஆரம்பிக்கும்போது குறையவும் தொடங்கலாம். .
தசை நடுக்கம் ஆரம்பிக்கு முன்னரே, கொட்டாவி, தும்மல், நமைச்சல், இமைத்தல் போன்ற சில தூண்டுதல்களை நபர்கள் உணரத் தலைப்படுவர். இதனால் ஒரு இறுக்கமான மனநிலை ஏற்படுவதுபோலவும், அந்த இறுக்க நிலையைக் குறைப்பதற்காகவே இந்த துடிப்பு போன்ற அசைவு, தெரிந்தே நிகழ்வதாகவும், நிகழ வேண்டிய தேவை இருப்பதாகவும்". அவர்கள் உணர்கின்றார்கள். தொண்டைக்குள் எதுவோ இருப்பது போன்ற தூண்டுதல் ஏற்படும்போது, குரலைச் சரிப்படுத்திக் கொள்வது போன்ற ஒலியெழுப்பும் அசைவும், தோளில் அல்லது கண்ணில் எதுவோ ஒரு அசெளகரியமாக உணரும்போது, தோளை உயர்த்தல் அல்லது இமைத்தல் போன்ற அசைவுகளும் உருவாகின்றது. இப்படியான அனுபவத்தை அவர்கள் உணர்வதனால், இந்த தசை நடுக்கத்தை முற்று முழுதாக தன்னிச்சையானது என்று சொல்ல முடியாமல் உள்ளது. அதனால் இதனை பகுதியான தன்விருப்ப செயற்பாடு என்றும் விளக்கலாம் . இவ்வகையான தசை நடுக்கத்தை உணர்பவர்கள், இது தவிர்க்க முடியாததாயினும், ஓரளவு கட்டுப்படுத்தக் கூடியது என்று உணர்வதனால், ஏனைய அசைவு ஒழுங்கின்மை/சீர்குலைவு நிலைகளிலிருந்து இதனை வேறுபடுத்த முடிகின்றது; . அதாவது தவிர்க்க முடியாத ஒரு செயலானது வெளிப்படுத்தப்பட வேண்டியுள்ளதாக உணர்கின்றனர் . இருப்பினும் சிலருக்கு தசை நடுக்கம் ஏற்படுவதற்கு முன்னான இந்த உணர்வு ஏற்படுவதில்லை. பொதுவாக குழந்தைகளில் வயது வந்தவர்களைவிட இந்த உணரும் தன்மை குறைவாகவே உள்ளது. வளரும்போது இதனை உணரும் தன்மையும் அதிகரிக்கும்.
வகையீடு
தசை நடுக்கங்கள் 1) இலகுவானது, 2) சிக்கலானது என்றும், 1) இயக்கத்துடிப்பு 2) ஒலித்துடிப்பு என்றும் பிரிக்கப்படுகின்றன.
இயக்கத்துடிப்பு என்பது தனியான தசைக் கூட்டத்தில் ஏற்படும் அசைவினால் உண்டாகும் துடிப்பாகும். ஒலித்துடிப்பு என்பது மூக்கு, வாய், தொண்டையில் ஏற்படும் வளி அசைவினால் தோன்றும் தன்னிச்சையான ஒலிகளை ஏற்படுத்தும் அசைவாகும். பொதுவாக இலகுவான தசை நடுக்கம் இல்லாமல் சிக்கலான தசை நடுக்கம் மிக அரிதாகவே தோன்றும். சிக்கலான தசை நடுக்கத்தை, ஒரு நிர்ப்பந்தத்தில் கத்துதல் அல்லது கூச்சலிடுதல் போன்ற, தன் விருப்பமின்றி ஒரு நிர்ப்பந்தத்துக்குட்பட்டு செய்யும் செயல்களிலிருந்து வேறுபடுத்துவது கடினம் என்று கருதப்படுகின்றது.
இலகுவான அனிச்சை இயக்கத் துடிப்பு
குறிப்பாக குறிப்பிட்ட தசையில் திடீரெனத் தோன்றும், குறுகிய, கட்டுப்படுத்த கடினமான கண் சிமிட்டல், தலையாட்டுதல் (தலையை இழுத்தல் போன்ற அசைவு), தோளை உயர்த்துதல் போன்ற அனிச்சையான, அர்த்தமற்ற அல்லது அவசியமற்ற கை கால் அசைவுகள் ஆகும்.
இலகுவான அனிச்சை ஒலிப்பு துடிப்பு
இவை குரலைச் சரிப்படுத்தல் போன்ற, உறுமுதல் அல்லது கத்துதல் போன்ற, நுகர்தல் அல்லது மோப்பம் பிடித்தல் போன்ற சத்தம் அல்லது ஒலிகளை ஏற்படுத்தும் குறிப்பிட்ட இடத்திலுள்ள தசைகளில் ஏற்படும் துடிப்பாகும்.
சிக்கலான அனிச்சை ஒலிப்பு துடிப்பு
குறிப்பாக வேறொருவர் சொன்ன சொல்லை திரும்ப கூறுவது (echolalila), தானே முதலில் சொன்ன சொற்களை திருப்பியும் சொல்வது (palilalia), வாசித்த சொற்களை மீண்டும் சொல்வது (lexilalia), சமூகத்தால் விலக்கப்பட்ட சொற்கள் அல்லது சொற்றொடர்களைக் கொண்ட தொடை நயச்சொல், புலம்பல், நையாண்டி, மற்றும் இன்னும் பல அனிச்சை ஒலிப்புக்களைக் சொல்வது (corolalila) போன்றவை இவ்வகையான தசை துடிப்புகளால் ஏற்படுவனவாகும்.
மாண்டி கார்லாண்ட்-வெல்ஸ்
மாண்டி கார்லாண்ட்-வெல்ஸ் (ஆங்கிலம்:Monty Garland-Wells, பிறப்பு: நவம்பர் 14, 1907, இறப்பு: சூன் 6 1993), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 190 முதல்தர துடுப்பாட்டப் போட்டிகளில் கலந்து கொண்டுள்ளார். 1927-1939 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
தசை நடுக்கம்
மேற்கோள்கள்
பகுப்பு:உடற்கூற்றியல்
மாண்டி கார்லாண்ட்-வெல்ஸ்
வெளி இணைப்பு
மாண்டி கார்லாண்ட்-வெல்ஸ் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி 11-11-11
பகுப்பு:இங்கிலாந்துத் துடுப்பாட்டக்காரர்கள் பகுப்பு:1907 பிறப்புகள் பகுப்பு:1993 இறப்புகள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள் பகுப்பு:ஆக்சுபோர்டு பல்கலைக்கழகத் துடுப்பாட்டக்காரர்கள் பகுப்பு:ஜென்டில்மென் துடுப்பாட்டக்காரர்கள்
பொங்கு தமிழ்
ஈழத்தமிழர் போராட்டத்தின் நியாயங்களை கலைநிகழ்வுகள் மூலம் உலக அரங்கில் முன்வைப்பதே பொங்கு தமிழ் ஆகும். இலங்கை இராணுவ ஆக்கிரமிப்புக்கு உட்பட்டு இருக்கும் யாழ் பல்கலைக்கழக மாணவர்களால் இந்த நிகழ்வு 2001 இல் முதன்முறையாக நிகழ்த்தப்பட்டது. அங்கு பின்வரும் மூன்று வேண்டுகோள்கள் முன்வைக்கப்பட்டன.
அதனைத் தொடர்ந்து ஈழத்தின் பிற பகுதிகளிலும், புகலிட நாடுகளிலும் இந்த நிகழ்வுகள் முன்னெடுக்கப்பட்டன.
உரிமைக்கான குரல் இலங்கை அரசின் கொடுமைக்கு எதிரான குரல்
பொங்கு தமிழ் உலகத்தமிழர்கள் தமது உரிமைகளுக்காகவும் இலங்கை அரசின் கொடுமைகளுக்கு எதிராகவும் தமது குரலை வெளிப்படுத்தும் ஒர் அரங்கு. பல்வேறு சுதந்திரங்கள் உறுதி செய்யப்பட்ட மேற்குநாடுகளில் வெளிவரும் ஒரு குரல். பலர் தமிழீழ விடுதலைப் புலிகளுக்கு ஆதரவாக கருத்துக்களைத் தெரிவித்தாலும், இது தமிழீழ விடுதலை புலிகளின் ஆதரவாளர்களை மட்டும் கொண்டதாக கொள்ள முடியாது. தமிழர்கள் இலங்கை அரசின் கொடுமைகளுக்கு எதிராக தமது நிலைப்பாட்டை வெளிப்படுத்தும் ஒரு அரங்காகவும் இதைக் கருதலாம்.
2008 பொங்கு தமிழ் நிகழ்வுகள்
2008 ஆண்டு பல்வேறு நாடுகளில் பொங்கு தமிழ் நிகழ்ச்சிகள் நிகழ்த்தப்படுகின்றன. தமிழ்நாட்டின் நன்கு அறியப்பட்ட ஈழப்போராட்ட ஆதரவாளர்களும் இங்கு கலந்துகொள்கிறார்கள். இவர்களில் கவிஞர் அறிவுமதி, புலவர் புலமைப்பித்தன், ஓவியர் புகழேந்தி குறிப்பிடத்தக்கோர் ஆவர்.
வெளி இணைப்புகள்
பகுப்பு:பொங்கு தமிழ் பகுப்பு:தமிழ்ச் சமூகத்தில் மனித உரிமைகள்